# obchodné podmienky k zmluve o pripojení odberného zariadenia žiadateľa do distribučnej siete

## **1.** **Všeobecné ustanovenia**

1.1. Letisková spoločnosť Letisko M. R. Štefánika – Airport Bratislava, a. s. (BTS), 823 11 Bratislava 21, IČO: 35 884 916 Bratislava, zapísaná v Obchodnom registri Okresného súdu Bratislava I, oddiel Sa, vložka číslo 3327/B (ďalej len „PDS“) je držiteľom povolenia č. 2006P 0080 na distribúciu plynu a dodávku plynu na časti vymedzeného územia, vydaného Úradom pre reguláciu sieťových odvetví (ďalej len „úrad“) dňa 04. 10. 2006.

1.2. Tieto obchodné podmienky (ďalej len „OP“) podrobnejšie upravujú vzájomné práva a povinnosti medzi PDS a žiadateľom o pripojenie do distribučnej siete PDS.

* 1. Tieto OP sú vydané v zmysle § 273 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a v súlade so zákonom č. 251/2012 Z. z. o energetike a o zmene niektorých zákonov (ďalej len „zákono energetike“), zákonom č. 250/2012 Z. z. o regulácii v sieťových odvetviach (ďalej len „zákon o regulácii“), vyhláškou Úradu pre reguláciu sieťových odvetví č. 24/2013 Z. z., ktorou sa ustanovujú pravidlá pre fungovanie vnútorného trhu s elektrinou a pravidlá pre fungovanie vnútorného trhu s plynom v znení neskorších predpisov, prevádzkovým poriadkom PDS a ostatnými súvisiacimi všeobecne záväznými právnymi predpismi.
  2. Ak sa v zmluve alebo v týchto OP odkazuje na dokumenty, vydané PDS (napr. prevádzkový poriadok PDS, technické podmienky PDS), je pre posúdenie práv a povinností zmluvných strán, vyplývajúcich z týchto dokumentov, rozhodujúce znenie platné v čase uplatnenia práv alebo znenie platné v čase, keď sa má povinnosť tej ktorej zmluvnej strany plniť za predpokladu, že tieto dokumenty nie sú v rozpore s príslušnými všeobecne záväznými právnymi predpismi. V prípade rozporu niektorého dokumentu PDS so všeobecne záväzným právnym predpisom majú prednosť ustanovenia všeobecne záväzného právneho predpisu.

* 1. Tieto OP tvoria neoddeliteľnú súčasť zmluvy o pripojení odberného zariadenia žiadateľa do distribučnej siete (ďalej len „zmluva“), uzatvorenej medzi PDS a žiadateľom. Zmluvou, ktorá musí mať písomnú formu, sa PDS zaväzuje

1. zabezpečiť v distribučnej sieti dostatočnú kapacitu pre pripojenie plynárenského zariadenia žiadateľa,
2. po splnení obchodných podmienok a Technických podmienok PDS (ďalej len „technické podmienky PDS“) a technických podmienok pripojenia stanovených v zmluve (ďalej len „technické podmienky pripojenia“), pripojiť do distribučnej siete zariadenie žiadateľa a umožniť distribúciu plynu.
   1. OP sú zverejnené na webovom sídle PDS www.bts.aero (ďalej len „webové sídlo“).
   2. V prípade rozporu medzi ustanoveniami zmluvy a týmito OP majú prednosť ustanovenia zmluvy, ak nie sú v rozpore so všeobecne záväznými právnymi predpismi.
   3. PDS je oprávnený zmeniť OP, prípadne ich nahradiť novými OP najmä, nie však výlučne, ak dôjde k zmene všeobecne záväzných právnych predpisov, ktoré upravujú práva a povinnosti PDS a žiadateľa. Zmeny OP zverejňuje PDS na svojom webovom sídle, a to najmenej 30 (slovom: tridsať) dní pred nadobudnutím ich účinnosti. Žiadateľ je povinný oboznámiť sa so zmenou OP.
   4. Platnosť týchto OP zaniká dňom nadobudnutia právnych účinkov nových OP, ktoré nahradia tieto OP.

**2. Práva a povinnosti zmluvných strán**

**2.1. Všeobecné práva a povinnosti zmluvných strán**

2.1. Žiadateľ je povinný

a) poskytnúť PDS všetku súčinnosť, nevyhnutnú pre zabezpečenie pripojenia žiadateľa k distribučnej sieti,

b) preukázať PDS vlastnícke alebo iné užívacie právo žiadateľa k nehnuteľnosti alebo stavbe, v ktorej sa bude nachádzať odberné plynové zariadenie, ktorého pripojenie je predmetom zmluvy,

c) pravdivo a presne informovať o všetkých skutočnostiach nevyhnutných pre PDS s cieľom uzatvorenia a plnenia zmluvy,

d) pred inštaláciou určeného meradla predložiť PDS všetku príslušnú technickú dokumentáciu a revíznu správu.

* 1. PDS je povinný

1. pripojiť odberné plynové zariadenie k distribučnej sieti, ak sú splnené nasledujúce podmienky:

A1) žiadateľ splnil technické podmienky pripojenia a odberné plynové zariadenie žiadateľa bolo vybudované tak, že spĺňa podmienky stanovené touto zmluvou, technickými podmienkami PDS a prevádzkový poriadkom PDS,

A2) na odbernom plynovom zariadení boli úspešne vykonané odborné skúšky a odborné prehliadky, čo je žiadateľ povinný preukázať správou o odbornej prehliadke a odbornej skúške vyhradeného technického plynového zariadenia,

1. zabezpečiť distribúciu plynu, ak žiadateľ preukázal uzatvorenie príslušných zmlúv,
2. zabezpečiť žiadateľovi v odbernom mieste inštaláciu určeného meradla na meranie dodávky plynu; meranie plynu zabezpečuje PDS v súlade so zákonom o energetike, technickými podmienkami PDS a prevádzkovým poriadkom PDS.
   1. Po realizácii pripojenia odberného plynového zariadenia je PDS oprávnený najmä
3. žiadať od žiadateľa umožnenie prístupu k určenému meradlu za účelom jeho kontroly, odpočtu plynu, v prípade údržby, výmeny alebo demontáže plynomeru,
4. zabezpečiť určené meradlo proti neoprávnenej manipulácii plombou,
5. obmedziť alebo prerušiť distribúciu plynu za podmienok stanovených zákonom o energetike, príp. prevádzkovým poriadkom PDS a/alebo technickými podmienkami PDS,
6. odpojiť odberné plynové zariadenie od distribučnej siete za podmienok stanovených v zákone o energetike, príp. v prevádzkovom poriadku PDS a/alebo technických podmienkach PDS,
7. požadovať v prípade neoprávneného odberu plynu v zmysle § 82 zákona o energetike zo strany žiadateľa, náhradu skutočne vzniknutej škody; ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom plynu ustanovený vyhláškou Ministerstva hospodárstva Slovenskej republiky, ktorou sa ustanovuje spôsob výpočtu škody spôsobenej neoprávneným odberom plynu.
   1. Po realizácii pripojenia odberného plynového zariadenia je žiadateľ povinný
8. používať plyn len na účely uvedené v Žiadosti o pripojenie odberného plynového zariadenia k distribučnej sieti,
9. odoberať plyn len cez určené meradlo PDS,
10. umožniť PDS alebo ním povereným osobám prístup k určenému meradlu za účelom uskutočnenia kontroly, odpočtu, údržby, výmeny alebo jeho demontáže,
11. zdržať sa akýchkoľvek zásahov do určeného meradla,
12. bezodkladne nahlásiť PDS poruchu alebo poškodenie určeného meradla,
13. udržiavať pripojené odberné plynové zariadenie v zodpovedajúcom technickom stave a poskytovať na požiadanie PDS v lehote do 90 dní odo dňa vyžiadania technické údaje a revízne správy odberného plynového zariadenia; ak nepredloží požadované údaje a správy v lehote 90 dní, považuje sa jeho odberné plynové zariadenie za technicky nevyhovujúce,
14. na vlastné náklady odstrániť plynovú prípojku, ktorá nespĺňa stanovené technické podmienky.
    1. Žiadateľ je oprávnený
15. odoberať dohodnuté množstvo plynu v kvalite zodpovedajúcej príslušným technickým normám, a to na základe uzatvorených príslušných zmlúv,
16. rozšíriť počet spotrebičov a zvýšiť odber plynu inštaláciou nových plynových spotrebičov alebo výmenou spotrebičov za spotrebiče s iným príkonom na základe súhlasu PDS.

## **3. Cena pripojenie**

PDS v súčasnosti neúčtuje žiadateľovi poplatok za pripojenie.

## **4. Špecifikácia pripojenia**

4.1. Špecifikáciu budúceho odberného miesta určia zmluvné strany v zmluve, ktorá bude obsahovať:

1. názov stavby/objektu,
2. adresa odberného miesta,
3. katastrálne územie,
4. číslo parcely.

## 4.2. Zmluvné strany ďalej v zmluve uvedú aj požadovaný termín pripojenia, spôsob a podmienky pripojenia k distribučnej sieti, ako napr. miesto pripojenie, dĺžka a dimenzia prípojky (plynovodu), úroveň prevádzkového pretlaku, umiestnenie hlavného uzáveru plynu, typ meracieho zariadenia, spôsob merania a ďalšie podmienky pripojenia.

4.3. Požiadavky na kvalitu plynu a kvalitatívne (fyzikálne a chemické) parametre plynu, ktorý bude distribuovaný do odberného miesta žiadateľa, sú stanovené v technických podmienkach PDS.

## **5.** **Realizácia pripojenia**

5.1. Odberné plynové zariadenie je žiadateľ povinný zriadiť na vlastné náklady v súlade s technickými podmienkami PDS. Odberné plynové zariadenie sa začína za hlavným uzáverom plynu a končí plynovými spotrebičmi odberateľa plynu (ďalej len „odberné plynové zariadenie“).

5.2. Žiadateľ ďalej na vlastné náklady vybuduje podľa požiadaviek PDS a v súlade s technickými podmienkami PDS plynárenské zariadenie vrátane hlavného uzáveru plynu, na ktoré sa odberné plynové zariadenie pripojí na hranici pozemku žiadateľa alebo hranici objektu žiadateľa, do ktorého bude dodávaný plyn (ďalej len „pripojovací plynovod“); povinnosť uhradiť cenu za pripojenie sa v tomto prípade na žiadateľa nevzťahuje.

5.3. Zmluvné strany sa dohodli, že čas plnenia predmetu tejto zmluvy sa automaticky predlžuje o čas, po ktorý budú trvať nasledovné prekážky, ktoré bránia PDS v plnení predmetu zmluvy:

a) omeškanie žiadateľa s poskytnutím nevyhnutne potrebnej súčinnosti žiadateľa,

b) prekážky, ktoré neboli v čase podpisu zmluvy PDS známe, ktoré objektívne bránia PDS začať alebo pokračovať v plnení predmetu zmluvy,

c) nepriaznivé klimatické podmienky, ktoré bránia PDS začať alebo pokračovať v plnení predmetu zmluvy.

5.4. Na základe zmluvy o pripojení k distribučnej sieti po ukončení výstavby odberného plynového zariadenia a pripojovacieho plynovodu, predkladá žiadateľ za účelom fyzického pripojenia odberného plynového zariadenia a montáže určeného meradla Žiadosť o realizáciu pripojenia (ďalej len „žiadosť“) PDS, a to najneskôr 30 (slovom: tridsať) dní pred požadovaným dátumom fyzického pripojenia odberného plynového zariadenia žiadateľa. Vzor Žiadosti je uverejnený na webovom sídle PDS.

5.5. PDS na základe predloženej žiadosti posúdi splnenie všetkých podmienok, stanovených touto zmluvou, ako aj zákonom o energetike a príslušnými dokumentmi PDS. PDS pripojí odberné plynárenské zariadenie žiadateľa k distribučnej sieti do 5 (slovom: piatich) pracovných dní po splnení technických podmienok PDS a týchto OP.

* 1. PDS odberné plynové zariadenie žiadateľa fyzicky nepripojí, ak

1. žiadateľ nemá ku dohodnutému dňu pripojenia uzatvorenú samostatnú zmluvu o prístupe do distribučnej siete a zmluvu o dodávke plynu alebo zmluvu o združenej dodávke plynu s PDS, ktorý je súčasne aj dodávateľom plynu (ďalej len „príslušné zmluvy“); k fyzickému pripojeniu žiadateľa dôjde v takomto prípade v najbližší pracovný deň nasledujúci po dni, v ktorom žiadateľ preukáže PDS existenciu platne uzatvorených príslušných zmlúv,
2. príslušné zmluvy nadobudnú účinnosť neskôr, ako je požadovaný dátum pripojenia odberného plynového zariadenia žiadateľa; v takom prípade dôjde k fyzickému pripojeniu žiadateľa najskôr v deň nadobudnutia účinnosti príslušných zmlúv.
   1. Posunutie termínu pripojenia z dôvodov uvedených v bode 5.3. a 5.6. tohto článku zmluvy sa nepovažuje za porušenie zmluvnej povinnosti PDS pripojiť odberné plynové zariadenie žiadateľa v dohodnutom termíne.

## **6. Neoprávnený odber plynu**

6.1. Neoprávneným odberom plynu v zmysle ustanovenia § 82 ods. 1 písm. a) zákona o energetike je aj odber bez uzavretej zmluvy o pripojení k distribučnej sieti.

6.2. V prípade zistenia neoprávneného odberu plynu má PDS právo obmedziť alebo prerušiť distribúciu plynu.

6.3. Odberateľ plynu, ktorý neoprávnene odoberal plyn, je povinný nahradiť skutočne vzniknutú škodu, ak vznikla. Ak nemožno vyčísliť skutočne vzniknutú škodu na základe objektívnych a spoľahlivých podkladov, použije sa spôsob výpočtu škody spôsobenej neoprávneným odberom plynu ustanovený príslušnou vyhláškou Ministerstva hospodárstva Slovenskej republiky, ktorou sa ustanovuje spôsob výpočtu škody spôsobenej neoprávneným odberom plynu.

6.4. PDS je povinný obnoviť distribúciu plynu a dodávku plynu na danom odbernom mieste až po:

a) úhrade škody spôsobenej PDS neoprávneným odberom,

b) (v prípade potreby zo strany PDS) po uzatvorení novej zmluvy o pripojení,

c) a po odstránení príčin neoprávneného odberu, a to najmä v prípade, ak:

ca) bol zistený neoprávnený odber bez zmluvy, po uzavretí zmluvy s odberateľom plynu alebo

cb) bol odber v rozpore s uzatvorenou zmluvou o pripojení, po preukázateľne dosiahnutom súlade zmluvných podmienok a skutkového stavu, alebo

cc) bol neoprávnený odber spôsobený technickým zásahom na odbernom mieste, po uvedený odberného miesta do pôvodného stavu.

## **7.** **Ukončenie a zánik zmluvy**

7.1. Zmluva sa uzatvára na dobu neurčitú.

7.2. Zmluvu nie je možné vypovedať. Zmluva zanikne alebo sa skončí:

1. splnením rozväzovacej podmienky podľa bodu 7.3. tohto článku,
2. odstúpením podľa bodu 7.4. a 7.5. tohto článku,
3. dohodou.

7.3. Zmluva zaniká:

1. dňom odpojenia odberného miesta od distribučnej siete na základe žiadosti žiadateľa,
2. zmenou žiadateľa o pripojenie.

7.4. PDS je oprávnený okamžite odstúpiť od zmluvy, ak:

1. žiadateľ nedodržiava technické podmienky PDS a technické podmienky pripojenia,
2. žiadateľ poruší niektorú z povinností ustanovených v  zmluve a/alebo v týchto OP.

7.5. Žiadateľ je oprávnený okamžite odstúpiť od zmluvy, ak:

1. sa v dôsledku živelnej pohromy znemožnila realizácia pripojenia odberného miesta do distribučnej siete.
   1. Odstúpenie od zmluvy podľa bodu 7.4. a 7.5. tohto článku musí mať písomnú formu, musí byť druhej strane riadne doručené a musí v ňom byť uvedený dôvod odstúpenia, inak sa naň neprihliada (je neúčinné). Okamihom doručenia odstúpenia druhej zmluvnej strane sa zmluva zrušuje odo dňa doručenia odstúpenia druhej zmluvnej strane.
   2. Ukončenie zmluvného vzťahu akýmkoľvek vyššie uvedeným spôsobom nemá vplyv na vyporiadanie pohľadávok a záväzkov zmluvných strán, ktoré vznikli počas jeho existencie. Zmluvné strany sa zaväzujú tieto vzťahy vyporiadať v lehote 30 (slovom tridsiatich) dní od ukončenia zmluvného vzťahu; nevyporiadaním vzájomných záväzkov v tejto lehote nie je dotknuté ich neskoršie uplatňovanie oprávnenou zmluvnou stranou.

**8. Záverečné ustanovenia**

**8.1. Vyššia moc**

8.1.1. Ak ktorákoľvek zo strán nesplní svoje záväzky v dôsledku okolností vyššej moci (t.j. okolnosti vylučujúcich zodpovednosť tak, ako sú definované v § 374 Obchodného zákonníka), táto strana nenesie zodpovednosť za nesplnenie svojich záväzkov, vyplývajúcich zo zmluvy.

8.1.2. Mimoriadne udalosti, označované ako vyššia moc, musia nastať po uzavretí zmluvy, sú nepredvídateľné a príslušná strana im nemôže zabrániť. Okolnosti vyššej moci zahŕňajú predovšetkým prírodné katastrofy, záplavy, zemetrasenia, zosuvy pôdy, vojnu, požiar, výbuch, teroristické útoky a štrajky.

8.1.3. Strana odvolávajúca sa na vyššiu moc je povinná informovať okamžite druhú stranu o akýchkoľvek okolnostiach vyššej moci a preukázať ich primeraným spôsobom.

**8.2. Mlčanlivosť**

8.2.1. Informácie zdieľané medzi žiadateľom a PDS, týkajúce sa zmluvy, sú považované za dôverné a žiadna zo zmluvných strán ich nesmie sprístupniť tretej osobe bez predchádzajúceho súhlasu druhej strany.

8.2.2. Zmluvné strany môžu sprístupniť dôverné informácie svojim poradcom alebo iným poskytovateľom služieb, ako aj orgánom, ktoré požadujú dané informácie v súlade s príslušnými všeobecne záväznými právnymi predpismi.

8.2.3. Zmluvné strany zabezpečia, aby osoby a orgány, ktoré získali dôverné informácie podľa tohto článku, boli viazané povinnosťou mlčanlivosti v rovnakom rozsahu, ako sa táto povinnosť vzťahuje na zmluvné strany. Porušenie povinnosti mlčanlivosti nenastáva v prípade, keď je poskytnutie informácie príslušnou zmluvnou stranou uložené všeobecne záväzný právny predpis, alebo ak o poskytnutie dôvernej informácie požiada orgán štátnej správy alebo iný orgán štátnej moci podľa všeobecne záväzných právnych predpisov, ktoré povinnosť poskytnutia informácií týmto orgánom stanovujú.

* 1. **Doručovanie**
     1. Zmluvné strany sa dohodli, že písomnosti, obsahujúce právne významné skutočnosti podľa zmluvy, si budú doručovať poštou, formou doporučenej zásielky, pokiaľ nie je dohodnuté inak. Písomnosťou obsahujúcou právne významné skutočnosti sa na účely tejto zmluvy rozumie najmä výpoveď zmluvy, odstúpenie od zmluvy, výzvy na zaplatenie a akékoľvek výzvy na plnenie.
     2. Pre potreby doručovania prostredníctvom pošty sa použijú adresy sídel zmluvných strán resp. korešpondenčné adresy, uvedené v záhlaví zmluvy, ibaže odosielajúcej zmluvnej strane adresát písomnosti oznámil novú adresu sídla prípadne inú novú korešpondenčnú adresu, určenú na doručovanie písomností. V prípade akejkoľvek zmeny adresy, určenej na doručovanie písomností na základe zmluvy, sa príslušná zmluvná strana zaväzuje o zmene adresy alebo kontaktných údajov bezodkladne písomne informovať druhú zmluvnú stranu; v takomto prípade je pre doručovanie rozhodujúca nová adresa, riadne oznámená zmluvnej strane pred odoslaním písomností. Odosielajúca zmluvná strana nenesie prípadné právne následky spojené s nesplnením oznamovacej povinnosti adresáta písomnosti v zmysle tohto bodu.
     3. Pri doručovaní prostredníctvom pošty sa zásielka považuje za doručenú dňom jej doručenia na adresu, určenú podľa bodu 8.3.2. tohto článku OP.
     4. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo 3. (slovom: tretí) pracovný deň odo dňa začatia plynutia odbernej lehoty na vyzdvihnutie zásielky na pošte.
     5. Pri ostatných spôsoboch doručovania správ (doručovanie zaslaním faxovej alebo e-mailovej správy), ktoré neobsahujú právny úkon a slúžia len na účely urýchlenia vzájomnej komunikácie zmluvných strán, sa tieto považujú za dôjdené vytlačením potvrdenia o odoslaní faxovej správy z technického zariadenia odosielateľa alebo zobrazením potvrdenia o odoslaní e-mailovej správy na technickom zariadení odosielateľa. Týmto spôsobom je vylúčené adresovanie a doručovanie:

1. písomností, obsahujúcich prejavy vôle zmluvných strán, ktoré sú uvedené v bode 8.3.1. tohto odseku;
2. ostatných písomností, ktoré majú u ich adresáta vyvolať právne účinky (tzn. zakladať, meniť alebo rušiť práva alebo povinnosti.
   1. **Mimosúdne riešenie sporov**

8.4.1. Žiadateľ je oprávnený predložiť ÚRSO na riešenie spor s PDS, a to v súlade so zákonom č. 250/2012 Z. z. o regulácii v sieťových odvetviach v znení neskorších predpisov.

8.4.2. ÚRSO rozhoduje spory, ak účastníci sporového konania nedosiahli dohodu na riešení sporu, ak s tým obaja účastníci sporového konania súhlasia a ak od porušenia povinnosti účastníka sporového konania neuplynul viac ako jeden rok, inak vo veci rozhoduje súd.

8.4.3. Sporové konanie sa začína na návrh navrhovateľa.

Návrh navrhovateľa obsahuje

a) označenie účastníkov sporového konania,

b) opis všetkých rozhodujúcich skutočností vrátane navrhovaných dôkazov,

c) návrh vo veci samej,

d) doklad preukazujúci nedosiahnutie dohody na riešení sporu,

e) súhlas účastníkov sporového konania s riešením sporu.

8.4.4. ÚRSO návrh preskúma spolu s dôkazmi predloženými účastníkmi sporového konania na podporu svojich tvrdení a rozhodne spor do 60 dní odo dňa doručenia návrhu. Túto lehotu môže ÚRSO predĺžiť o 60 dní, ak sú na rozhodnutie sporu potrebné ďalšie dôkazy a informácie. Takto predĺženú lehotu môže ÚRSO ďalej predĺžiť len sú súhlasom navrhovateľa.

8.4.5. ÚRSO konanie zastaví, ak po posúdení návrhu zistí, že návrh je nedôvodný, alebo ak v tej istej veci bol podaný návrh na súd. Proti rozhodnutiu ÚRSO je prípustné odvolanie. O odvolaní rozhoduje súd.

**8.5. Záverečné ustanovenia**

8.5.1. Zmluva je vyhotovená v 4 (slovom: štyroch) vyhotoveniach v slovenskom jazyku, z ktorých každá zmluvná strana obdrží po 2 (slovom: dvoch) vyhotoveniach.

Zmluvu je možné meniť a/alebo dopĺňať po dohode oboch zmluvných strán, a to vo forme písomných a riadne očíslovaných dodatkov k nej; prejavy vôle zmluvných strán musia byť na jednej listine o právnom úkone.

8.5.2. Uzatvoriť novú zmluvu, prípadne dodatok k zmluve nie je potrebné, ak dôjde k zmene

a) bankového spojenia niektorej zo zmluvných strán,

b) identifikačných údajov žiadateľa zapísaných v Obchodnom registri Slovenskej republiky alebo identifikačných údajov žiadateľa,

c) korešpondenčnej adresy alebo   
e-mailovej adresy pre elektronické doručovanie a ďalších údajov oznámených zmluvnou stranou,

d) týchto OP.

V prípade zmeny podľa písm. a) až d) tohto odseku OP na zmenu zmluvy postačuje jednostranné oznámenie zmeny, doručené druhej zmluvnej strane elektronicky, na kontaktné miesto uvedené v zmluve, alebo písomne a podpísané oprávnenou osobou.

8.5.3. Zmluva je uzatvorená a právne účinky nadobúda dňom jej podpisu oboma zmluvnými stranami, ibaže právne predpisy, platné v čase jej uzatvorenia, vyžadujú pre jej účinnosť pristúpenie ďalšej právnej skutočnosti (napr. zverejnenie zmluvy).

8.5.4. Po pominutí právnych účinkov tejto zmluvy zanikajú všetky práva a povinnosti z tejto zmluvy s výnimkou tých, ktoré vzhľadom na svoju povahu majú trvať aj po jej zániku.

8.5.5. Právne vzťahy zmluvných strán, ktoré nie sú upravené v týchto OP, sa riadia platnými právnymi predpismi Slovenskej republiky.

8.5.6. Zmluvné strany sa zaväzujú prijať všetky potrebné opatrenia pre konkrétne riešenie akýchkoľvek sporov, ktoré môžu vzniknúť z plnenia zmluvy alebo v súvislosti s ňou. Rozpory vzniknuté z neplnenia dohodnutých podmienok budú riešené pokusom o zmier zástupcami oboch zmluvných strán.

8.5.7. Tieto OP zabezpečujú jednotný a nediskriminačný prístup PDS ku všetkým žiadateľom. Odchýliť sa od týchto OP je možné iba na základe zmluvy a iba v tých ustanoveniach, ktorých zmena nebude odporovať obsahu a účelu prevádzkového poriadku PDS a iných všeobecne záväzných právnych predpisov.

8.5.8. Ak sú alebo sa stanú niektoré ustanovenia zmluvy (vrátane týchto OP) neúčinné alebo nerealizovateľné, ostatné ustanovenia tým nie sú nedotknuté. Zmluvné strany v takomto prípade nahradia neúčinné alebo nerealizovateľné ustanovenie iným ustanovením, ktoré sa mu obsahom a účelom čo možno najviac vyrovná.

**Tieto OP nadobúdajú platnosť dňom ich zverejnenia na webovom sídle PDS a účinnosť 1. januára 2015; právne účinky vo vzťahu k novému žiadateľovi však nadobúdajú dňom uzavretia zmluvy, ktorej sú neoddeliteľnou súčasťou.**